
Es-Selamu alejkum


Šta se uči poslije ukopa umrlog i kako se obilježava ***[kabur](https://pitajucene.com/search/kabur/questions/ "Pretraži pitanja o kaburu")***? Da li je dozvoljeno pisanje po nišanima?


* 
* 
* 
* 
* 
* 
* 

 
Šta se uči poslije ukopa umrlog i kako se obilježava kabur ?

Ve alejkumus-Selam!


Nakon ukopa prisutni će, svako zasebno, doviti za mejita. Hani, sluga Osmana b. Affana, kaže: “Nakon ukopa Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, s.a.v.s., stao bi iznad mezara i rekao: ‘Tražite oprosta za vašeg brata i molite za njegovo učvršćenje, jer je sada pitan.’” (Ebu-Davud i Hakim sa ispravnim lancem prenoslica). Što se tiče telkina, posebnih ***[dova](https://pitajucene.com/search/dova/questions/ "Pretraži pitanja o dovama")*** ili učenja Kur’ana u ovome slučaju smatra se novotarijom.


Nema smetnje staviti kamen i sl. iznad glave kako bi se znalo za mezar. Tako je postupio Poslanik, s.a.v.s., kada je umro Osman b. Mezun. (Ebu-Davud i Bejheki sa dobrim lancem prenosilaca).


Nije bila praksa prvih generacija postvljanje pa samim tim ni pisanje po nišanima. U šerijatskim izvorim postoje argumenti koji brane ovaj čin. Džabir b. Abdillah, kaže: “Zabranio je Poslanik, s.a.v.s., da se piše po mezaru i gradi na njemu.” (Tirmizi, koji ga ocjenjuje ispravnim). Dakle, shodno citiranom hadisu nije ispravno pisati po kaburu niti postavljati nišan, jer se to smatra građenjem na mezaru, a Allah najbolje zna.


odgovorio Mr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** (2005)  

<https://islamskiedukativni.wordpress.com>


